Flade gader i Singapore lyder ikke som noget, der passer særlig godt til Tour de France-vinderen Jonas Vingegaard. Søndag deltog han i showløbet Singapore Criterium på 61 kilometer, og da det hele skulle afgøres, sad danskeren såmænd med i en stjernebesat femmandsgruppe, da skulle afgøre løbet. En gruppe med i alt 11 Grand Tour-sejre på CV'et. Jonas Vingegaard (Jumbo/Danmark) Vincenzo Nibali (Astana/Italien) Chris Froome (Israel/Storbritannien) Enric Mas (Movistar/Spanien) Simon Geschke (Cofidis/Tyskland) På den sidste kilometer angreb Vingegaard og slog et pænt hul. Ingen af konkurrenter kunne følge med på den flade afslutning, og så endte det med dansk sejr i Singapore Criterium. Top-3 Jonas Vingegaard Chris Froome Vincenzo Nibali Efter løbet var der god stemning og masser smil i målområdet. Gadeløbet Singapore Criterium er skabt i samarbejde med Tour de France, hvorfor Vingegaard undtagelsesvis måtte køre i sin gule trøje fra sejren i årets Tour de France. Sejren tæller ikke i de officielle statistikker, hvor Vingegaard i 2022 har kunnet skrive flere triumfer på listen af meritter. Blandt dem etapesejr i Critérium du Dauphiné og to af slagsen i Tour de France, hvor han altså endte som historien anden danske vinder. Dagens nummer tre, Vincenzo Nibali, kørte sit sidste cykelløb. Han indstiller karrieren efter denne sæson.

Referat:
Iklædt den gule trøje fra Tour de France-triumfen vandt Vingegaard foran Chris Froome og Vincenzo Nibali.